Nasjonens orden

Nasjonens orden (engelsk: Order of the Nation) er en jamaicansk orden innstiftet i 1973. Den tildeles landets øverste politiske ledere: generalguvernører og statsministre. Ordenen er den nest fremst i Jamaicas ordensvesen og rangerer – i lag med Ordenen for fremragende virke – etter Nasjonalheltens orden, men foran Fortjenstordenen. Generalguvernøren er ordenskansler.§4, National Honours and Awards Act , vedtatt 18. juli 1969, revidert 1973 og 2002. Ministry of Justice.

Inndeling
Nasjonens orden har én klasse, medlem. Medlemmer har rett til å føre bokstavene ON etter sitt navn og tiltales The Most Honourable.

Insignier
høyre|rammeløs|189x189pk
Ordenstegnet for Nasjonens orden er en ordensstjerne til å bære på brystet.«Jamaica» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage & Gentry, 2006, s. 1252. Den består av en tolvtagget, fasettert stjerne med ananasfrukter i gull mellom taggene. Stjernen har en rødmedaljert midtmedaljong som bærer Jamaicas riksvåpen i gull. Medaljongen er omgitt av en grønnemaljert bord med innskriften «ONE • NATION • UNDER • GOD •». Dette er ordenens motto. Ordenbåndet til å bære over skulderen ned mot hoften er rødt med smale grønne striper nær kantene.

Tildeling
Nasjonens orden tildeles Jamaicas generalguvernører og statsministre.«Order of the Nation (ON)», Jamaica Information Service. Lest 17. oktober 2015. Generalguvernøren innsettes i ordenen av høyesterettsjustitiarius ved tiltredelse i embetet og forblir medlem etter at embetsperioden er over. Statsministre, som ikke er utnevnt til medlemmer av Nasjonalheltens orden, utnevnes til medlem av Nasjonens orden. 

Generalguvernørene Clifford Campbell, Florizel Glasspole, Patrick Allen, Howard Cooke er tildelt ordenen, likeså statsministrene Michael Manley, Donald Sangster, Edward Seaga, Hugh Shearer, Percival Patterson og Portia Simpson-Miller.

 Referanser 

Eksterne lenker
 National Civil Honours & Awards, Office of the Prime Minister

Kategori:Jamaikanske ordener
Kategori:Utmerkelser etablert i 1973